
Selam alejkum! Da li je vjerodostojan ***[hadis](https://pitajucene.com/search/Hadis/questions/ "Pretraži pitanja o hadisima")*** u kojem se kaže da ako neko prouči suru El-Ihlas tri puta, da mu se računa kao da je proučio ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** i da li dobijam nagradu ako slušam Kur’an na kompjuteru?


* 
* 
* 
* 
* 
* 
* 

 
Vjerodostojnost hadisa o tome da sura El-Ihlas vrijedi trećinu Kur’ana i nagrada za slušanje Kur’ana na kompjuteru

Što se tiče spomenutog hadisa, on je vjerodostojan, zabilježen je u raznim verzijama kod imama Buharije i Muslima. U jednoj od tih ***[predaja](https://pitajucene.com/search/predaj/questions/ "Pretraži pitanja o predajama")*** stoji da je jedan čovjek došao Allahovom Poslaniku i kazao: ‘’Allahov Poslaniče, ja imam komšiju koji klanja noćni ***[namaz](https://pitajucene.com/search/Namaz/questions/ "Pretraži pitanja o namazu")***, a koji ne uči ništa drugo do suru Kul-huvallahu ehad koju neprestano ponavlja ne dodajući uz nju ništa drugo, kao da je umanjivao njenu vrijednosti’’, pa mu je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")*** kazao: “Tako mi Onoga u čijoj je ruci moja duša, doista ona vrijedi trećinu Kur’ana.” (Buharija)


U drugoj predaji se spominje da je Allahov Poslanik kazao: “Zar niste u mogućnosti da u jednoj noći proučite trećinu Kur’ana?’’ To je teško palo ashabima, pa su kazali: ‘’A ko to može?’’ Allahov Poslanik je rekao: “Allahul-Vahidus-Samed” je trećina Kur’ana.’’ (Buharija i Muslim)


Nema sumnje da će čovjek biti nagrađen za slušanje Kur’ana bez obzira da li to učenje dolazilo od nekoga ko uči uživo ili to bilo učenje preko kompjutera. Onaj ko sluša učenje Kur’ana, on je u ibadetu i pokornosti Uzvišenom Allahu. Uzvišeni Allah je kazao: “A kad se uči ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")***, vi ga slušajte i šutite pažljivo slušajući da biste bili pomilovani.” (El-Earaf, 204) Ovaj ajet je općenit i obuhvata svaku vrstu učenja, bez obzira da li bilo uživo ili preko TV-a, na radiju, kompjuteru i drugim elektronskim uređajima. A Allah najbolje zna!


Na pitanje odgovorio: prof. ***[Elvedin Pezić](https://pitajucene.com/search/Elvedin+Pezi%C4%87/answers/ "Pretraži odgovore od mr. Elvedin Pezić")***  

Preuzeto sa stranice <http://www.n-um.com>


